SET ปิดลบ 9 จุด แรงขายบลูชิพ-ฟันด์โฟลว์ไหลออก แนวโน้มพรุ่งนี้แกว่งไซด์เวย์
SET ปิดลบ 9 จุด รับแรงขายบลูชิพ รวมถึงฟันด์โฟลว์ไหลออกต่อเนื่อง ขณะที่แนวโน้มวันพรุ่งนี้คาดตลาดแกว่งออกด้านข้าง ให้แนวรับสำคัญ 1,650-1,655 จุด และแนวต้าน 1,667-1,670 จุด
SET ปิดลบ 9 จุด รับแรงขายบลูชิพ รวมถึงฟันด์โฟลว์ไหลออกต่อเนื่อง ขณะที่แนวโน้มวันพรุ่งนี้คาดตลาดแกว่งออกด้านข้าง ให้แนวรับสำคัญ 1,650-1,655 จุด และแนวต้าน 1,667-1,670 จุด
22 ก.พ. 2566

โดยฝ่ายนักวิเคราะห์ กล่าวว่า ตลาดหุ้นไทยวันนี้ปรับตัวลงตามบรรยากาศการลงทุนภายนอกประเทศที่เป็นลบถ้วนหน้า ทั้งในภูมิภาคเอเชียและฝั่งยุโรป จากนักลงทุนกลับมากังวลทิศทางอัตราดอกเบี้ยสหรัฐหลังตัวเลขเศรษฐกิจออกมาดี แต่ขณะเดียวกันผลงานบริษัทค้าปลีกสหรัฐออกมาน่าผิดหวัง ทำให้เกิดความสับสนว่าการขยายตัวทางเศรษฐกิจสหรัฐจะเป็นอย่างไรต่อไป หลังจากช่วงก่อนหน้าตัวเลขภาคแรงงานออกมาดูดี แต่ค้าปลีกชะลอตัว
นอกจากนั้น นักลงทุนยังอยู่ระหว่างรอติดตามรายงานการประชุมนโยบายการเงินประจำวันที่ 31 ม.ค.-1 ก.พ.66 ในวันนี้ (22 ก.พ.66) ตามเวลาสหรัฐ และดัชนีราคาการใช้จ่ายเพื่อการบริโภคส่วนบุคคล (PCE) เดือนม.ค.ในวันศุกร์ที่ 24 ก.พ.66 เพื่อหาสัญญาณบ่งชี้ทิศทางอัตราดอกเบี้ยของเฟด
สำหรับแนวโน้มวันพรุ่งนี้ คาดตลาดฯแกว่งตัวออกด้านข้าง แม้วันนี้จะมีการพักฐานลงมาแต่ไม่ได้แย่มาก ให้แนวรับสำคัญไว้ที่ 1,650-1,655 จุด และแนวต้าน 1,667-1,670 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,440.22 ล้านบาท ปิดที่ 136.50 บาท ลดลง 3.00 บาท
CPALL มูลค่าการซื้อขาย 2,759.11 ล้านบาท ปิดที่ 66.50 บาท เพิ่มขึ้น 1.00 บาท
SINGER มูลค่าการซื้อขาย 2,026.22 ล้านบาท ปิดที่ 22.60 บาท เพิ่มขึ้น 1.60 บาท
PTTEP มูลค่าการซื้อขาย 1,530.49 ล้านบาท ปิดที่ 156.00 บาท ลดลง 3.50 บาท
KTB มูลค่าการซื้อขาย 1,304.94 ล้านบาท ปิดที่ 17.30 บาท ลดลง 0.20 บาท